section_heading: Povijest Kraljevstva Kataban
paragraph_text: Korijeni nastanka Kraljevine Kataban još uvijek su obavijeni velom tajne. Pred kraj 8. st. pr. Kr. teritorij Katabana osvojili su Sabejci za kralja Jita'amara Vatara I., nakon toga Kataban je bio vazalna država Sabejskog kraljevstva. Ubrzo nakon toga Kataban je podpao pod vlast drugog susjednog plemenskog kraljevstva Ausana. Nakon toga ponovo su ga zauzeli Sabejci, te je ponovno postao njihova vazalna država. No Kataban je to iskoristio i zauzeo susjedni Ausan te zajedno s nima uspio podvrgnuti cijeli kraj uz obalu Indijskog oceana pod svoju vlast.